CELEX: 32015R1201
Language: mt
Date: 2015-07-22 00:00:00
Title: Regolament ta' Implimentazzjoni tal-Kummissjoni (UE) 2015/1201 tat-22 ta' Lulju 2015 li jġedded l-approvazzjoni tas-sustanza attiva feneżamid skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE)

23.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 195/37
               
            REGOLAMENT TA' IMPLIMENTAZZJONI TAL-KUMMISSJONI (UE) 2015/1201
      tat-22 ta' Lulju 2015
      li jġedded l-approvazzjoni tas-sustanza attiva feneżamid skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod parikolari l-Artikolu 20(1) tiegħu,
      Billi:
      
                  (1)
               
               
                  L-approvazzjoni tas-sustanza attiva feneżamid, kif stipulata fil-Parti A tal-Anness tar-Regolament ta' Implimentazzjoni tal-Kummissjoni (UE) Nru 540/2011 (2), tiskadi fil-31 ta' Diċembru 2015.
               
            
                  (2)
               
               
                  Bi qbil mal-Artikolu 4 tar-Regolament tal-Kummissjoni (UE) Nru 1141/2010 (3), fil-perjodu stipulat fl-istess Artikolu, tressqet applikazzjoni għat-tiġdid tal-inklużjoni tal-feneżamid fl-Anness I tad-Direttiva tal-Kunsill 91/414/KEE (4).
               
            
                  (3)
               
               
                  L-applikant ippreżenta l-fajls supplimentari skont l-Artikolu 9 tar-Regolament (UE) Nru 1141/2010. L-Istat Membru relatur sab li l-applikazzjoni kienet sħiħa.
               
            
                  (4)
               
               
                  L-Istat Membru relatur ħejja rapport ta' valutazzjoni tat-tiġdid b'konsultazzjoni mal-Istat Membru korelatur u ppreżentah lill-Awtorità Ewropea dwar is-Sigurtà fl-Ikel (minn hawn 'il quddiem: “l-Awtorità”) u lill-Kummissjoni fit-30 ta' April 2013.
               
            
                  (5)
               
               
                  L-Awtorità bagħtet ir-rapport ta' valutazzjoni tat-tiġdid lill-applikant u lill-Istati Membri għall-osservazzjonijiet u għaddiet l-osservazzjonijiet li waslulha lill-Kummissjoni. L-Awtorità qiegħdet ukoll il-fajl supplimentari sommarju għad-dispożizzjoni tal-pubbliku.
               
            
                  (6)
               
               
                  Fit-30 ta' Ġunju 2014, l-Awtorità bagħtet lill-Kummissjoni l-konklużjoni tagħha (5) dwar jekk jistax jiġi mistenni li l-feneżamid jissodisfa l-kriterji għall-approvazzjoni stipulati fl-Artikolu 4 tar-Regolament (KE) Nru 1107/2009. Fis-27 ta' Jannar 2015, il-Kummissjoni ressqet l-abbozz tar-rapport tal-evalwazzjoni għall-feneżamid lill-Kumitat Permanenti dwar il-Pjanti, l-Annimali, l-Ikel u l-Għalf.
               
            
                  (7)
               
               
                  Rigward użu rappreżentattiv wieħed jew aktar ta' mill-inqas prodott wieħed tal-protezzjoni tal-pjanti li fih is-sustanza attiva inkwistjoni, ġie stabbilit li l-kriterji għall-approvazzjoni stipulati fl-Artikolu 4 huma ssodisfati. Għalhekk, dawk il-kriterji għall-approvazzjoni jistgħu jitqiesu li huma ssodisfati.
               
            
                  (8)
               
               
                  Għalhekk, huwa xieraq li l-approvazzjoni tal-feneżamid tiġi mġedda.
               
            
                  (9)
               
               
                  Skont l-Artikolu 20(3) tar-Regolament (KE) Nru 1107/2009, flimkien mal-Artikolu 13(4) tiegħu, l-Anness tar-Regolament ta' Implimentazzjoni (UE) Nru 540/2011 għandu jiġi emendat kif xieraq.
               
            
                  (10)
               
               
                  Dan ir-Regolament għandu japplika mill-għada tal-iskadenza tal-approvazzjoni tas-sustanza attiva feneżamid, kif imsemmi fil-premessa 1.
               
            
                  (11)
               
               
                  Il-miżuri previsti f'dan ir-Regolament huma f'konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      It-tiġdid tal-approvazzjoni ta' sustanza attiva
      L-approvazzjoni tas-sustanza attiva feneżamid, kif speċifikat fl-Anness I, hija mġedda, soġġett għall-kundizzjonijiet stabbiliti f'dak l-Anness.
      Artikolu 2
      Emendi għar-Regolament ta' Implimentazzjoni (UE) Nru 540/2011
      L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.
      Artikolu 3
      Dħul fis-seħħ u d-data tal-applikazzjoni
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Huwa għandu japplika mill-1 ta' Jannar 2016.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-22 ta' Lulju 2015.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 309, 24.11.2009, p. 1.
      
         (2)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
      
         (3)  Ir-Regolament tal-Kummissjoni (UE) Nru 1141/2010 tas-7 ta' Diċembru 2010 li jistabbilixxi l-proċedura għat-tiġdid tal-inklużjoni tat-tieni grupp ta' sustanzi attivi fl-Anness I għad-Direttiva tal-Kunsill 91/414/KEE u li jistabbilixxi l-lista ta' dawk is-sustanzi (ĠU L 322, 8.12.2010, p. 10).
      
         (4)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
      
         (5)  EFSA Journal 2014;12(7):3744. Disponibbli onlajn fuq: www.efsa.europa.eu.
      
         ANNESS I
         
                     Isem Komuni, Numri ta' Identifikazzjoni
                  
                  
                     Isem tal-IUPAC
                  
                  
                     Purità (1)
                     
                  
                  
                     Data tal-approvazzjoni
                  
                  
                     Skadenza tal-approvazzjoni
                  
                  
                     Dispożizzjonijiet speċifiċi
                  
               
                     Feneżamid
                     Nru tas-CAS: 126833-17-8
                     Nru CIPAC: 603
                  
                  
                     N-(2,3-dikloru-4-idrossifenil)-1- metilċikloeżan-1-karbossammid
                  
                  
                     ≥ 975 g/kg
                     L-impurità rilevanti li ġejja ma għandhiex taqbeż ċertu limitu fil-materjal tekniku:
                     
                                 —
                              
                              
                                 toluwen: massimu ta' 1 g/kg,
                              
                           
                                 —
                              
                              
                                 4-amino-2,3-diklorofenol: massimu ta' 3 g/kg.
                              
                           
                  
                     fl-1 ta' Jannar 2016.
                  
                  
                     fil-31 ta' Diċembru 2030.
                  
                  
                     Għall-implimentazzjoni tal-prinċipji uniformi kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' analiżi dwar il-feneżamid, u b'mod partikolari l-Appendiċijiet I u II tiegħu.
                     F'din il-valutazzjoni ġenerali, l-Istati Membri għandhom jagħtu attenzjoni partikolari:
                     
                                 —
                              
                              
                                 Lill-protezzjoni ta' operaturi waqt operazzjonijiet manwali li jsiru fuq uċuħ tar-raba',
                              
                           
                                 —
                              
                              
                                 Lill-protezzjoni ta' ħaddiema li jkunu qed jerġgħu jidħlu ħdejn għelejjel li jkunu ġew trattati fil-magħluq,
                              
                           
                                 —
                              
                              
                                 Lir-riskju għall-organiżmi akkwatiċi,
                              
                           
                                 —
                              
                              
                                 Lir-riskju fit-tul għall-mammiferi li jintużaw fl-għelieqi.
                              
                           Fejn xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                  
               
            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' analiżi.
      
      
         ANNESS II
         L-Anness tar-Regolament ta' Implimentazzjoni (UE) Nru 540/2011 huwa emendat kif ġej:
         
                     (1)
                  
                  
                     fil-parti A, l-entrata 13 dwar il-feneżamid hija mħassra;
                  
               
                     (2)
                  
                  
                     fil-Parti B, tiżdied l-annotazzjoni li ġejja:
                     
                                  
                              
                              
                                 Isem Komuni, Numri ta' Identifikazzjoni
                              
                              
                                 Isem tal-IUPAC
                              
                              
                                 Purità (*)
                                 
                              
                              
                                 Data tal-approvazzjoni
                              
                              
                                 Skadenza tal-approvazzjoni
                              
                              
                                 Dispożizzjonijiet speċifiċi
                              
                           
                                 “85
                              
                              
                                 Feneżamid
                                 Nru tas-CAS: 126833-17-8
                                 Nru CIPAC: 603
                              
                              
                                 N-(2,3-dikloru-4-idrossifenil)-1- metilċikloeżan-1-karbossammid
                              
                              
                                 ≥ 975 g/kg
                                 L-impurità rilevanti li ġejja ma għandhiex taqbeż ċertu limitu fil-materjal tekniku:
                                 
                                             —
                                          
                                          
                                             toluwen: massimu ta' 1 g/kg;
                                          
                                       
                                             —
                                          
                                          
                                             4-amino-2,3-diklorofenol: massimu ta' 3 g/kg.
                                          
                                       
                              
                                 fl-1 ta' Jannar 2016.
                              
                              
                                 l-It-Tlieta, 31 ta' Diċembru 2030
                              
                              
                                 Għall-implimentazzjoni tal-prinċipji uniformi kif imsemmi fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' analiżi dwar il-feneżamid, u b'mod partikolari l-Appendiċijiet I u II tiegħu.
                                 F'din il-valutazzjoni ġenerali, l-Istati Membri għandhom jagħtu attenzjoni partikolari:
                                 
                                             —
                                          
                                          
                                             Lill-protezzjoni ta' operaturi waqt operazzjonijiet manwali li jsiru fuq uċuħ tar-raba';
                                          
                                       
                                             —
                                          
                                          
                                             Lill-protezzjoni ta' ħaddiema li jkunu qed jerġgħu jidħlu ħdejn għelejjel li ma jkunux ġew trattati fil-beraħ;
                                          
                                       
                                             —
                                          
                                          
                                             Lir-riskju għall-organiżmi akkwatiċi;
                                          
                                       
                                             —
                                          
                                          
                                             Lir-riskju fit-tul għall-mammiferi li jintużaw fl-għelieqi.
                                          
                                       Meta xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.”
                              
                           
               
            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta' analiżi.